CELEX: 22001A1114(02)
Language: mt
Date: 2002-05-21 00:00:00
Title: Protokoll li jistabbilixxi l-opportunitajiet tas-sajd u l-kontribuzzjoni finanzjarja pprovvduti fil-ftehim bejn il-Komunità Ekonomika Ewropea u r-Repubblika Demokratika tal-Madagaskar dwar is-sajd 'il barra mill-Madagaskar għall-perjodu taż-żmien mill-21 ta' Mejju 2001 u l-20 ta' Mejju 2004

Avviż Legali Importanti

|

22001A1114(02)

Official Journal L 296 , 14/11/2001 P. 0010 - 0018

		Protokollli jistabbilixxi l-opportunitajiet tas-sajd u l-kontribuzzjoni finanzjarja pprovvduti fil-ftehim bejn il-Komunità Ekonomika Ewropea u r-Repubblika Demokratika tal-Madagaskar dwar is-sajd 'il barra mill-Madagaskar għall-perjodu taż-żmien mill-21 ta' Mejju 2001 u l-20 ta' Mejju 2004Artikolu 1Skond l-Artikolu 2 tal-Ftehim, il-liċenzji li jawtorizzaw is-sajd fiż-żona tas-sajd tal-Madagaskar għandhom jiġu konċessi lil 40 bastiment konġelatur li jistadu bit-tartarun u 40 bastiment li jistadu għal wiċċ bil-konzijiet għal perjodu taż-żmien ta' tliet snin li jibdew fil-21 ta' Mejju 2001.B'żieda ma' dan, fuq it-talba tal-Komunità, l-awtorizzazzjoni tista' tiġi konċessa għal kategoriji oħra ta' bastimenti tas-sajd bil-kondizzjonijiet li jridu jiġu stabbiliti fil-Kumitat Konġunt riferit fl-Artikolu 10 tal-Ftehim.Artikolu 21. Il-kontribuzzjoni finanzjarja riferita fl-Artikolu 7 tal-Ftehim għandha tiġi ffissata għal EUR 825000 kull sena (li tikkomprendi EUR 308000 kumpens finanzjarju, li jridu jitħallsu mhux iktar tard mit-30 ta' Novembru ta' kull sena, u EUR 517000 għall-miżuri riferiti fl-Artikolu 3 ta' dan il-Protokoll).2. Il-kontribuzzjoni finanzjarja trid tkopri qabda annwali ta' 11000 tunnellata metrika ta' tonn fl-ibħra tal-Madagaskar; jekk it-tonn maqbud mill-bastimenti Komunitarji fiż-żona tas-sajd tal-Madagaskar jaqbeż dan il-piż, l-ammont riferit hawn fuq għandu jiġu miżjud b'mod proporzjonali.3. Il-kumpens finanzjarju għandu jitħallas f'kont li jrid jiġi indikat mill-awtoritajiet tal-Madagaskar, f'isem it-Teżor Pubbliku.Artikolu 31. Il-miżuri ddikjarati hawn taħt għandhom jiġu ffinanzjati mill-kontribuzzjoni finanzjarja pprovvduta fl-Artikolu 2(1), sa l-ammont ta' EUR 517000, imqassma kif ġej:(a) EUR 80000 għall-programmi xjentifiċi tal-Madagaskar sabiex itejbu l-għerf fir-riżorsi tas-sajd u jiżuraw il-ġestjoni sostenibbli ta' dan.Fuq it-talba tal-Gvern tal-Madagaskar, din il-kontribuzzjoni tista' tieħu l-għamla ta' assistenza bl-ispejjeż tal-laqgħat internazzjonali sabiex jittejjeb l-għerf ta' dawn l-ispeċji u l-ġestjoni tar-riżorsi tas-sajd;(b) EUR 267000 għal sistema tal-monitoraġġ, tal-kontrolli u tas-sorveljanza tas-sajd;(ċ) EUR 100000 għall-finanzjament ta' għotjiet għall-istudju u korsjiet tat-taħriġ u għat-taħriġ tal-baħrin;(d) EUR 70000 għall-assistenza fl-iżvilupp tas-sajd tradizzjonali.2. L-ammonti riferiti fil-(a), (b) u (d) għandhom ikunu disponibbli lill-Ministeru responsabbli mis-sajd mhux iktar tard mit-30 ta' Novembru ta' kull sena u mħallsa fil-kontijiet tal-bank ta' l-awtoritajiet kompetenti tal-Madagaskar.3. L-ammont riferit fiċ-(ċ) għandu jkun magħmul disponibbli lill-Ministeru responsabbli mis-sajd u mħallas skond kif jintuża fil-kontijiet bankarji indikati minnu.4. L-awtoriajiet kompetenti tal-Madagaskar għandhom jibagħtu lill-Kummissjoni tal-Komunitajiet Ewropej rapport annwali dwar l-użu tal-fondi allokati għall-miżuri pprovvduti fil-paragrafu 1 u dwar l-implimentazzoni ta' dawn il-miżuri u r-riżultati miksuba mhux iktar tard minn tliet xhur wara d-data ta' l-anniversarju tal-Protokoll. Il-Kummissjoni tal-Komunitajiet Ewropej tirriserva d-dritt li titlob tagħrif addizzjonali mill-Ministeru responsabbli mis-sajd. Fid-dawl ta' l-implimentazzjoni attwali ta' dawn il-miżuri u wara li tikkonsulta lill-awtoritajiet kompetenti tal-Madagaskar fil-Kumitat Konġunt, il-Kummissjoni tal-Komunitajiet Ewropej tista' tagħmel rivista tal-pagamenti interessati.Artikolu 4Jekk il-Komunità ma tagħmilx il-pagamenti riferiti fl-Artikoli 2 u 3 ta' dan il-Protokoll, jista' jiġi sospis il-Ftehim dwar is-sajd.Artikolu 5Meta ċirkostanzi ħorox li ma jkunux attribwiti lil fenomeni naturali jipprevjienu l-attivitajiet tas-sajd fiż-żona tas-sajd tal-Madagaskar, il-Komunità tista' tissospendi l-ħlas tal-kontribuzzjoni finanzjarja wara konsultazzjonijiet minn qabel, meta possibbli, bejn iż-żewġ Partijiet.Il-ħlas tal-kontribuzjoni finanzjarja għandu jerġa' jibda meta s-sitwazzjoni terġa' lura għan-normal u wara konsultazzjoni bejn iż-żewġ Partijiet li jikkonfermaw illi s-sitwazzjoni x'aktarx li tippermetti ritorn għall-attivitajiet normali tas-sajd.Artikolu 6L-Anness mal-Ftehim bejn il-Komunità Ekonomika Ewropea u r-Repubblika Demokratika tal-Madagaskar dwar is-sajd 'il barra mill-Madagaskar huwa hawnhekk imħassar u mibdul bl-Anness ma' dan il-Protokoll.Artikolu 7Dan il-Protokoll għandu jidħol fis-seħħ fid-data tal-firma tiegħu.Għandu jibda japplika mill-21 ta' Mejju 2001.--------------------------------------------------ANNESSIL-KONDIZZJONIJIET LI JIRREGOLAW L-ATTIVITAJIET TAS-SAJD MILL-BASTIMENTI KOMUNITARJI FIŻ-ŻONA TAS-SAJD TAL-MADAGASKAR1. L-APPLIKAZZJONI GĦAL-LIĊENZJI U L-ĦRUĠ TAGĦHOMIl-proċedura għall-applikazzjoni u l-ħruġ tal-liċenzi li jawtrorizzaw lill-bastimenti Komunitarji li jistadu fl-ibħra tal-Madagaskar għandha tkun kif ġej:(a) Permezz tar-rappreżentant tagħha fil-Madagaskar, il-Kummissjoni tal-Komunitajiet Ewropej għandha tippreżenta lill-awtoritajiet tal-Madagaskar:- mill-inqas 20 jum qabel il-bidu tal-perjodu mixtieq taż-żmien tal-validità, applikazzjoni għal-liċenzja mimlija mis-sid ta' kull bastiment li għalih tiġi mitluba l-awtorizazzjoni skond dan il-Ftehim;- applikazzjoni annwali qabel l-awtorizzazzjoni għad-dħul fl-ibħra territorjali tal-Madagaskar; din l-awtorizzazzjoni għandha tkun valida għat-tul taż-żmien tal-liċenzja.L-applikazzjonijiet għal-liċenzji jridu jsiru fuq il-formola pprovvduta mill-Madagaskar għal dan il-għan, skond il-kampjun mogħti fl-Appendiċi 1; għandhom ikunu akkumpanjati bi prova tal-ħlas ta' l-avvanz mistħoqq minn sid il-bastiment.(b) Il-liċenzi għandhom jinħarġu għal bastiment speċifiku u ma għandhomx ikunu trasferibbli.Madankolu, fl-eventwalità ta' forza maġġuri, liċenzja għal bastiment tista’ tiġi mibdula b'liċenzja ġdida għal bastiment ieħor ta' karatterstiċi simili jekk il-Kummissjoni tal-Komunitajiet Ewropej titlob dan. Is-sid tal-bastiment li jkun qiegħed jiġi mibdul għandu jirritorna l-liċenzja kkanċellata lill-Ministeru tal-Madagaskar responsabbli mis-sajd fil-baħar permezz tad-Delegazzjoni tal-Kummssjoni tal-Komunitajiet Ewropej fil-Madagaskar.Il-liċenzja l-ġdida għandha tindika:- id-data tal-ħruġ,- il-fatt illi tikkanċella u tieħu l-post tal-liċenzja tal-bastiment ta' qabel. Il-piż ipprovvdut fl-Artikolu 5 tal-Ftehim ma għandux ikun mistħoqq għall-bqija tal-perjodu taż-żmien tal-validità.(ċ) L-awtoritajiet tal-Madagaskar għandhom jibagħtu l-liċenzji lir-rappreżentant tal-Kummissjoni tal-Komunitajiet Ewropej fil-Madagaskar.(d) Il-liċenzji jridu jinżammu abbord il-ħin kollu; madakollu, ma' l-irċevuta tan-notifika tal-ħlas ta' l-avvanz mibgħut lill-awtoritajiet tal-Madagaskar mill-Kummissjoni tal-Komunitajiet Ewropej, il-bastimenti għandhom jiddaħħlu f'lista tal-bastimenti awtorizzati li jistadu, li għandha tintbagħat lill-awtoritajiet tal-Madagaskar responsabbli mill-ispezzjon tas-sajd. Kopja tal-liċenzja msemmija tista' tinkiseb bil-fax sakemm tasal il-liċenzja nfisha; din il-kopja għandha tinżamm abbord.(e) Is-sidien tal-bastimenti tat-tonn iridu jkunu rrappeżentati minn aġent fil-Madagaskar.(f) L-awtoritajiet tal-Madagaskar għandhom jagħtu avviż, qabel ma l-Ftehim jiħol fis-seħħ, dwar l-arranġamenti għall-ħlas tal-piżijiet u għall-avvanzi, inkluż it-tagħrif dwar il-kontijiet tal-bank.2. IL-VALIDITÀ TAL-LIĊENZJI U L-ĦLAS TAL-PIŻIJIET(a) Minkejja l-Artikolu 4(4) tal-Ftehim, il-liċenzji għandhom ikunu validi għal sena. Għandhom ikunu jistgħu jiġġeddu.(b) Il-piż għandu jkun ta' EUR 25 għal kull tunnellata metrika maqbuda fl-ibħra taħt il-ġurisdizzjoni tal-Madagaskar. Il-liċenzji għandhom jinħarġu fuq il-ħlas bil-quddiem lit-Teżor tal-Madagaskar ta' somma annwali ta' EUR 2500 għal kull bastiment tas-sajd għat-tonn bit-tartarun ta' iktar minn 150 GRT u ta' EUR 1100 għal kull bastiment tas-sajd għall-wiċċ bil-konzijiet ta' 150 GRT jew inqas. Dawn l-ammonti jikkorrispondu mad-dazju mistħoqq għall-qabdiet annwali ta' 100 tunnellata metrika, 60 tunnellata metrika u 44 tunnellata metrika, rispettivament, fiż-żona tas-sajd tal-Madagaskar.3. ID-DIKJARAZZJONI TAL-QABDIET U D-DIKJARAZZJONI TL-PIŻIJIET(a) Il-bastimenti awtorizzati għalbiex jistadu fiż-żona tas-sajd tal-Madagaskar skond il-Ftehim għandhom jinnotifikaw l-istatistiċi tal-qabdiet tagħhom liċ-Ċentru tal-Monitoraġġ tas-Sajd tal-Madagaskar permezz tad-Delegazzjoni tal-Kummissjoni tal-Komunitajiet Ewropej fil-Madagaskar, skond il-proċedura li ġejja.Il-bastimenti tas-sajd għat-tonn bit-tartarun u l-bastimenti tas-sajd għall-wiċċ bil-konzijiet għandhom jimlew formola tas-sajd li tikkorrispondi mal-kampjun mogħti fl-Appendiċi 2 għal kull perjodu taż-żmien imqatta' fis-sajd fiż-żona tas-sajd tal-Madagaskar. Il-formoli għandhom jintbagħtu lill-awtoritajiet kompetenti riferiti hawn fuq mhux iktar tard mit-30 ta' Settembru ta' kull sena.Il-formoli jridu jimtlew b'mod leġibbli u jkunu ffirmati mill-kaptan tal-bastiment. B'żieda ma' dan, iridu jiġu mimlija mill-bastimenti kollha li jkunu kisbu liċenzja saħansitra jekk ma jkunux stadu.(b) Fl-eventwalità ta' nuqqas ta' konformità ma' dawn id-disposizzjonijiet, l-awtoritajiet tal-Madagasjar jirriservaw id-dritt li jissospendu l-liċenzja tal-bastiment li jikkommetti l-offiża sakemm ikunu ġew ikkompletati l-formalitajiet. F'dawn il-każijiet, id-Delegazzjoni tal-Kummissjoni tal-Komunitajiet Ewropej fil-Madagaskar għandha tiġi mgħarrfa mingħajr dewmien.(ċ) Fit-tmiem ta' kull sena kalendarja, il-Kummissjoni tal-Komunitajiet Ewropej għandha tfassal dikjarazzjoni finali dwar il-piżijiet mistħoqqa rigward is-sena tas-sajd, fil-waqt li jitqiesu l-avvanzi u l-piżijiet indikati fir-2(b) ta' hawn fuq. Din id-dikjarazzjoni għandha titfassal bl-użu l-istqarrija dwar il-qabda msejsa fuq id-dikjarazzjonijiet tal-qabdiet minn kull sid ta' bastiment. L-istqarrija dwar il-qabda trid tiġi kkonfermata mill-istituti xjentifiċi kompeteni għalbiex jivverifikaw l-istatistika tal-qabdiet bħalma huma l-IRD (l-Uffiċċju ta' l-Istatistika u l-Iżvilupp, il-IEO (l-Istitut Oċeanografiku Spanjol) jew l-USTA (l-Unità Antsiranana ta' l-Istatistika dwar it-Tonn).Id-dikjarazzjoni finali tal-piżijiet imfassla mill-Kummissjoni tal-Komunitajiet Ewropej għandha tintbagħat liċ-Ċentru tal-Monitoraġġ tas-Sajd tal-Madagaskar għall-konferma. Iċ-Ċentru tal-Monitotaġġ għandu jkollu 30 jum li fihom jinnotifika kull reazzjoni.Wara dan iż-żmien, id-dikjarazzjoni tal-piżijiet għandha tintbagħat lis-sidien tal-bastimenti.Fl-eventwalità ta' kontroversja, il-Partijiet għandhom iżommu konsultazzjonijiet sabiex tiġi stabbilita d-dikjarazzjoni finali li mbagħad għandha tkun innotifikata lis-sidien tal-bastimenti.Is-sidien tal-bastimenti għandhom jagħmlu kull ħlas addizzjonali lill-awtoritajiet tas-sajd tal-Madagaskar fi żmien 30 jum min-notifika tad-dikjarazzjoni finali.Madankollu, meta d-dikjarazzjoni tal-piżijiet tkun inqas mill-avvanz riferit fit-(b), il-bilanċ ma għandux ikun jista' jiġi rkuprat mis-sid tal-bastiment.4. IL-KOMUNIKAZZJONIJIETIl-kaptani tal-bastimenti għandhom jinnotifikaw liċ-Ċentru tal-Monitoraġġ tas-sajd tal-Madagasjar mill-inqas 24 siegħa bil-quddiem, bir-radju (frekwenza doppja 8755 Tx 8231 Rx UB) jew bil-fax (161-20-22-49014), dwar l-intenzjoni tagħhom li jdaħħlu l-bastiment tagħhom fiż-żona tas-sajd tal-Madagaskar jew joħorġuh minnha.Meta jkunu qegħdin jinnotifikaw l-intenzjoni tagħhom li jħallu, għandhom jinnotifikaw ukoll il-qabdiet stmati meħuda matul iż-żmien li fih il-bastiment tagħhom ikun qatta' fiż-żona tas-sajd tal-Madagaskar.It-trasmissjonijiet bir-radju jridu jsiru fil-ħinijiet u l-ġranet tax-xogħol li japplikaw fil-Madagaskar.5. L-OSSERVATURIFuq it-talba tal-Ministeru responsabbli mis-sajd, il-bastimenti tas-sajd għat-tonn bit-tartarun u l-bastimenti tas-sajd għall-wiċċ bil-konzijiet għandhom jieħdu osservatur abbord, li għandu jiġi ttrattat bħala fizzjal. Iż-żmien imqatta' abbord mill-osservaturi għandu jiġi ffissat mill-Ministeru responsabbli mis-sajd, imma, bħala regola ġenerali, ma għandux jaqbeż iż-żmien meħtieġ sabiex iwettqu dmirijiethom. L-attivitajiet speċifiċi ta' l-osservaturi huma ddikjatari fl-Appendiċi 3.Il-kondizzjonijiet li jirregolaw l-imbark tiegħu għandhom jiġu stabbiliti mill-Ministeru responsabbli mis-sajd, irrappreżentat miċ-Ċentru tal-Monitoraġġ tas-Sajd.Is-sidien tal-bastimenti jew l-aġenti tagħhom għandhom jgħarrfu liċ-Ċentru tal-Monitoraġġ tas-Sajd mill-inqas jumejn qabel ma l-bastiment tagħhom jidħol f'port tal-Madagaskar.Is-sidien tal-bastimenti għandhom, permezz ta' l-aġenti tagħhom, jagħmlu ħlas ta' EUR 17 lill-Gvern tal-Madagaskar (liċ-Ċentru tal-Monitoraġ tas-Sajd) għal kull jum imqatta' mill-osservatur abbord bastiment tas-sajd għat-tonn bit-tartarun jew bastiment tas-sajd għall-wiċċ bil-konzijiet.L-ispiża ta' l-avviċinament lejn port ta' l-imbark tal-Madagaskar għandha tinġarr mill-Gvern tal-Madagaskar. L-ispiża tat-tlugħ ta' l-osservatur abbord u t-tniżżil tiegħu l-art għandhom jinġarru minn sid il-bastiment.L-osservaturi jistgħu jittellgħu abbord sa 3-% tal-bastimenti Komunitarji li jaħdmu fiż-żona tas-sajd tal-Madagaskar. Iż-żmien imqatta' mill-osservaturi abbord għandu jiddependi mit-tul tal-vjaġġ fiż-żona tas-sajd tal-Madagaskar.Jekk l-osservatur ma jkunx preżenti fil-ħin u fil-post miftiehem u matul it-12-il siegħa wara l-ħin miftiehem, sid il-bastiment għandu jkun maħfur awtomatikament mill-obbligu tiegħu li jtella’ osservatur abbord.Jekk il-bastiment jittardja li jsalpa, sid il-bastiment gĦandu jĠorr l-ispejjeŻ tal-manteniment ta' l-osservatur saŻ-Żmien ta' l-imbark attwali.6. L-INGAĠĠ TAL-BAĦRINGħandhom jiġu ingaġġati mill-inqas 40 baħri mill-Madagaskar fuq il-flotta tal-bastimenti tas-sajd għat-tonn bit-tartarun u l-bastimenti tas-sajd għall-wiċċ bil-konzijiet għat tul taż-żmien ta' l-istaġun tas-sajd fiż-żona tas-sajd tal-Madagaskar. Il-pagi tal-baħrin impjegati għandhom jiġu miftiehma mill-aġenti ta' sidien il-bastimenti mal-baħrin interesati. Il-pagi jridu jkopru s-sigurtà soċjali.Il-kuntratti tax-xogħol tal-baħrin għandhom jiġu konklużi mill-aġenti tas-sidien tal-bastimenti mal-baħrin interessati.Jekk il-flotta tal-bastimenti tas-sajd għat-tonn bit-tartarun u l-bastimenti tas-sajd għall-wiċċ bil-konzijiet ma tkunx tista’ timpjega 40 baħri, is-sidien tal-bastimenti huma obbligati li jħallsu kumpens lill-baħrin mhux impjegati ta' ammont li jrid jiġi ffisat mill-Kumitat Konġunt ipprovvdut fl-Artikolu 9 tal-Ftehim għat-tul taż-żmien ta' l-istaġun tas-sajd. Din is-somma trid tintuża biex tħarreġ lis-sajjieda tal-Madagaskar u għandha titħallas fil-kont li n-numru tiegħu jrid jiġi nnotifikat lill-aġenti.7. IŻ-ŻONI TAS-SAJDIl-bastimenti Komunitarji għandu jkollhom aċċess għall-ibħra kollha taħt il-ġurisdizzjoni tal-Madagaskar 'il barra miż-żona kostali ta' tnax-il mil nawtiku.Jekk il-Ministeru reponsabbli mis-sajd jiddeċiedi li jistalla mezzi sperimentali dwar il-konċentrazzjoni tal-ħut (FCDs), għandu jgħarraf lill-Kummissjoni tal-Komunitajiet Ewropej u lill-aġenti tas-sidien tal-bastimenti interessati, billi jindika l-posizzjoni ġeografika tal-mezzi.Mit-30 jum wara din in-notifika, għandu jkun ipprojbit l-avviċinament sa 1,5 mili nawtiċi mill-FCDs. L-iżmantellamnt ta' kull FCD għandu jiġi nnotifikat minnufih lill-istess partijiet.8. L-UŻU TAL-FAĊILITAJIET TAL-PORTIJIETL-awtoritajiet tal-Madagaskar u l-benefiċjarji tal-Ftehim għandhom jistabbilixxi l-kondizzjonijiet dwar l-użu tal-faċilitajiet tal-portijiet.9. L-ISPEZZJON U L-MONITORAĠĠ TA' L-ATTIVITAJIET TAS-SAJDIl-bastimenti fil-pussess ta' liċenzja għandhom jippermettu u jassistu lil kull uffiċjal awtorizzat kif mistħoqq mir-Repubblika tal-Madagaskar responsabbli mill-ispezzjon u l-monitoraġġ ta' l-attivitajiet tas-sajd li jitla' abbord il-bastiment u jwettaq dmirijietu.Il-bastimenti Komunitarji li jistadu skond il-Ftehim għandhom jiġu mmonitorjati bis-satellita taħt il-kondizzjonijiet miftiehma bejn iż-żewġ Partijiet.10. IT-TRASBORDMeta l-ħut ikun qiegħed jiġi ttrasbordat, il-bastimenti konġelaturi tas-sajd għat-tonn bit-tartarun għandhom jgħaddu l-ħut li ma jkunx beħsiehom iżommu lil kumpanija jew korp innominati mill-awtoritajiet tal-Madagaskar responsabbli mis-sajd.11. IL-PROVVEDIMENT TAS-SERVIZZIIs-sidien tal-bastimenti Komunitarji li jaħdmu fiż-żona tas-sajd tal-Madagaskar għandhom jipprattikaw diskriminazzjoni pożittiva favur is-servizzi tal-Madagaskar (l-inkarinar, it-tqandil, il-mili tat-tankijiret tal-bastiment biż-żjut karburanti, il-kunsinna, eċċ.).12. IL-PROĊEDURA FIL-KAŻ TAT-TLUGĦ ABBORD(a) It-trasmissjoni tat-tagħrifIl-Ministeru tal-Madagaskar responsabbli mis-sajd għandu jgħarraf lid-Delegazzjoni u lill-Istat tal-bandiera, fi żmien 48 siegħa, b'kull tlugħ abbord bastiment tas-sajd li jtajjar il-bandiera ta' Stat Membru tal-Komunità li jkun jistad skond il-Ftehim dwar is-Sajd fiż-żona tas-sajd tal-Madagaskar u għandu jittrasmetti rapport fil-qosor dwar iċ-ċirkostanzi u r-raġunijiet għal dan it-tlugħ abbord. Id-Delegazzjoni u l-Istat Membru tal-bandiera għandhom jinżammu mgħarrfa b'kull proċediment ġudizzjarju mibdi u bil-penali imposti.(b) Il-qtugħ tal-kontrolinjaji dwar it-tlugħ abbordSkond il-liġijiet dwar is-sajd u r-regolamenti rilevanti, il-kontravenzjonijiet jistgħu jiġu maqtugħa:- jew bil-komposizzjoni, f'liema każ l-ammont tal-multa għandu jiġi stabbilit skond il-leġislazzjoni tal-Madagaskar li tistabbilixxi ċ-ċifri minimi u massimi,- jew bi proċedimenti legali, jekk l-ebda komposizzjoni ma tkun poassibbli, skond il-liġijiet tal-Madagaskar.(ċ) Il-bastiment għandu jiġi rrilaxxjat u l-ekwipaġġ tiegħu awtorizzat li jħalli l-port:- jew hekk kif jiġi kkompletat l-obbligu impost mill-proċedura tal-komposizzjoni mal-preżentazzjoni ta' l-irċevuta tal-qtugħ tal-kontrolinja; jew- mal-preżentazzjoni ta' prova illi ġiet iddepożitata garanzija bankarja, sakemm itemmu il-proċedimenti legali.--------------------------------------------------